அன்புடன் நற்கீரன்,  
நான் விக்கி செயற்றிட்டத்துடன் அதிகம் பரிச்சயமானவனல்ல. என்னிடம் நிரந்தர இணைய இணைப்பு இல்லாததால் விக்கிக்கு எந்தப் பங்களிப்பும் செய்தவனுமல்ல. நூலகம் திட்டத்தில் நூல்களை வெளியிடுயும் பொறுப்பை ஏற்றுக் கொண்டுள்ளேன் என்பது மட்டும் தான் இணையத் தமிழுக்கு என்னாலான சிறு பங்களிப்பு . ஆயினும் விக்கித் திட்டம் தொடர்பான பிரமிப்பு ஆர்வமும் என்னிடம் சில காலமாக இருந்து வருகிறது. விக்கிபீடியா , விக்சனரி, விக்கிபுக்ஸ் மற்றும் விக்கிசோஸ் ஆகிய நான்கையும் தமிழில் நன்கு வளர்த்தெடுப்பது மிகவும் பயனுடையதாக இருக்கும் என்றே கருதுகிறேன் . இவ்விடத்தில் எனக்கு ஒரு பெரும் குழப்பம் இருக்கிறது. அது விக்கிபுக்ஸ் இல் பழந்தமிழ் நூல்கள் தொகுக்கப்படுவது . நேற்று மதுரைத்திட்டத்துக்கு வந்திருந்த மடல் என் குழப்பத்தை மேலும் அதிகமாக்குகிறது. மதுரைத் திட்ட நூல்களை விக்கிபுக்ஸ் உடன் இணைக்கலாமா என்று மதுரைத்திட்டத்தின் கல்யாணசுந்தரத்தை கேட்டிருக்கிறார்கள். ஆனால் பழந்தமிழ் நூல்கள் இணைக்கப்பட வேண்டிய சரியான இடம் விக்கிசோஸ் தானே ? அங்கு தானே மூல ஆவணங்கள் தொகுக்கப்படுவது பொருத்தமானது? ஆங்கில விக்கித் திட்டங்களை பார்க்கும் போது நான் நினைப்பது சரியெனவே எனக்குப் படுகிறது. விக்கிபுக்ஸ் பகுதியில் நாம் உருவாக்க வேண்டியவை கட்டுப்பாடுகள் எதுவும் இல்லாமல் edit செய்யக்கூடிய கட்டற்ற நூல்கள் மற்றும் கையேடுகள் அல்லவா? திருக்குறளில் மாற்றங்கள் செய்வது எவ்விதம் பொருத்தமானது ? விக்கிசோஸ் மற்றும் விக்கிபுக்ஸ் ஆகியவை தமிழைப் பொறுத்தவரை மிகவும் ஆரம்ப நிலையிலேயே இருக்கின்றன. ஆரம்பத்திலேயே தவறான பாதையில் செல்வது பொருத்தமானதல்ல் . விக்கிப்பீடியாவுக்கு தொடர்ந்து பங்களிப்பவராக அறிந்தே உங்களுக்கு இந்தமடலை எழுதுகிறேன் . இம்மடலை மயூரானந்தம், ரவி, சிவகுமார், சுந்தர் ஆகியோருக்கும் forward செய்து விடுங்கள். விக்கிபுக்ஸ் பகுதியில் தமிழுக்குத் தேவையான நிறையக் கையேடுகள் மற்றும் நூல்களை உருவாக்கிக் கொள்ள முயல வேண்டும் . கணினித் தொழினுட்பம் நன்கு தெரிந்தவர்களுக்கு தமிழ்மொழியில் போதிய பரிச்சயம் இல்லாமையால் யுனிக்கோட்டில் உள்ள குழப்பங்கள் மற்றும் ர் க்கு கால் காணாமற் போனது போன்றவை ஏலவே ஏற்பட்டுள்ளன . இத்தகைய மோசமான விபத்து விக்கிச் செயற்றிட்டத்திலும் ஏற்பட்டுவிடக்கூடாது என்பதற்காகவே இந்த மடலை எழுதுகிறேன். விக்கித் திட்டத்தில் தொடர்ந்து விவாதிக்க தேவையான இணைய இணைப்பு என்னிடமில்லை. இதே காரணத்தால் விக்கிசோஸ் மற்றும் விக்கிபுக்ஸ் என்பன பற்றி நான் முழுமையாகத் தவறாக விளங்கிக் கொண்டும் இம்மடலை எழுதியிருக்கக்கூடும் . ஆதலால் உஙகளிடமிருந்து சிறு பதில் ஒன்றைப் பெற ஆவலாயுள்ளேன்.  
தோழமையுடன், கோபி
<hr>  
அன்புடன் கோபிக்கு:  
மடலகுக்கும் ஆர்வத்துக்கும் நன்றிகள். நூலகம் திட்டத்தில் உங்களின் அமைதியான, பொறுமையான பணியை நான் நன்கு அறிவேன். நன்றிகள். நான்கு விக்கி ஆக்க மார்கங்களை வளர்ப்பது மிகவும் பயனுடையது என்பதே என்
கருத்தும்.  
விக்கிநூல்கள் திட்டத்தில் எந்தவகை புத்தகங்கள் இணைக்கலாம், இணைக்கவேண்டும் என்பது குறித்து பரந்த கலந்துரையாடல் நடைபெறவில்லை என்பது உண்மைதான். ஸ்ரீஹரி என்னும் அன்பர் விக்கிநூல்கள் திட்டத்தில் அண்மையில் சற்று அதிகம் அக்கறை காட்டி வருகின்றார். பழந்தமிழ் நூல்களை விக்கி மூலத்தில் சேர்ப்பதுதான் சரி என்றும் எனக்கும் தோன்றுகின்றது. நீங்கள் சுட்டியது படி, விக்கிநூலகள் நாம் உருவாக்கும் கட்டற்ற நூல்களுக்கு உரிய
இடம் என்பது சரி என்றே தோன்றுகின்றது.  
ஏன் இப்படி செய்ய முயற்சிக்கின்றார்கள் என்பதற்கு ஒரு காரணத்தை என்னால் ஊகிக்க முடியும். விக்கி மூலத்தின் இடைமுகம் இன்னும் தமிழ் படுத்தப்படவில்லை, மற்று விக்கி மூலத்திற்கான தமிழ் பிரிவை இன்னும்
ஆரம்பிக்ககூட இல்லை. ஆகவே பழம்தமிழ் மூல நூல்களும் தற்சமயம் விக்கி நூல்களுக்குள் இடுவதை பொருத்தம் என்று அவர்கள் கருதலாம். இதனால், தொலை நோக்கில் இன்னுமொரு இடப்பெயர்ச்சி செய்ய வேண்டி வரலாம். அடடிப்படையில் நான்கு விக்கிகளுக்கும் உபயோகிக்கும் மென்பொருள் ஒன்றே. விக்கிபீடியாவிற்கே பிரத்தோயகமாக வடிவமைக்கப்பட்டு பிற திட்டங்களுக்கும் உபயோகிக்கப்படுகின்றது. ஒரு இடைமுகத்தை இன்றைப்படுத்தும் பொழுது பிற
இடைமுகம்களும் இன்றைப்படுத்கூடியதாக இருக்கலாம். அப்படி ஒரு வழு இன்னும் பதிய பட வரிசையில் நிற்கின்றது. இதைப்பற்றி பிற பயனர்களின் கவனத்திற்கு கொண்டு வருகின்றேன்.  
நீங்கள் சுட்டிய கருத்து கவனத்தில் எடுக்கப்படவேண்டிய ஒன்றே. இதைப்பற்றி பிறருடன் பகர முற்படுவேன். மேலும், விக்கி மூலத்தின் தமிழ் பதிப்பையும் தொடக்க வேண்டும். எல்லோரும் தன்னாவலர்கள் என்பதால் உடனுக்குடன் செயல்பட முடிவதில்லை.  
விக்கிபீடியாவில் எப்படிப்பட்ட தகவல்கள் பகிரப்படவேண்டும் என்பதில் சற்று தெளிவு இருக்கின்றது. அங்கு எப்படி ஒன்றை செய்வது என்பது பற்றி விளக்கமானமான செய்கை விளக்கங்கள் இடுவது குறைவு. அதற்கு விக்கி நூல்களே
சிறந்த இடம். மேலும், விக்கிபீடியா ஒரு சராசரி கல்லூரி மாணவனை நோக்கியே எழுதப்படுகின்றது எனலாம். எனவே, சிறுவர்களுக்கு தேவையான ஆரம்ப நூல்களையும் விக்கி நூல்களில் பதியலாம். மேலும், த.வி. சற்று
நேர்த்தியான, விடய நோக்க அல்லது புறந்திட, எளிய, கருவிமூல தமிழ் நடையை கையாள முயற்சிகின்றோம். விக்கி நூல்களின் நடை அப்படி இல்லாமல், தன்னிலையிலோ, முன்னிலையிலோ அமையலாம் என்று நினைக்கின்றேன்.  
விக்சனரியின் ஆக்க கட்டமைப்பு இன்னும் ஆரம்ப நிலையில் இருக்கின்றது. அதை முன்னின்று மேற்கொள்ளு ரவி தற்சமயம் தனிப்பட்ட பிற வேலைகளில் ஆழ்ந்து இருப்பதால், அதன் வளர்ச்சி சற்று மந்தமாக இருக்கலாம். என்ன மாதிரி விளக்கங்கள் ஒரு சொல்லுக்கு சேர்க்கப்படவேண்டும், எப்படி நுட்பகட்டுமானத்தை மேம்படுத்தி பயனர்களுக்கு சொற்கள் பதிவதை இலகுவாக்கலாம் போன்ற விடயங்கள் குறித்து உரையாடல்கள் அவ்வப்பொழுது
இடம்பெறும்.  
இப்படியான உரையாடல்கள் ஆலமரத்தடியில் இடம்பெறுவது வழமை. சுட்டி கீழே:
- http://ta.wikipedia.org/wiki/Wikipedia:ஆலமரத்தடி
- http://ta.wikipedia.org/Wikipedia:சமுதாய_வலைவாசல்
- http://ta.wikipedia.org/Wikipedia:ஒத்தாசை_பக்கம்  
விக்கிபீடியாவின் சமுதாய வாசலுக்கு சென்றீர்களானால், அங்கு உங்களுக்கு மேலும் தகவல்கள் கிடைக்கலாம். விக்கி தொகுப்பது தொடர்பான எந்த சந்தேகளையும் ஒத்தாசை பக்கத்தில் கேளுங்கள். அல்லது எனக்கு மின்னஞ்சல்
செய்யுங்கள், இயன்றவரை உதவ முற்படுவேன்.  
விக்கியின் நுட்ப கட்டமைப்பு முக்கியமானது. ஆனால், அதன் முதுகெலும்பு சமூக மற்றும் ஆக்க கட்டமைப்புக்களே. இதை நாம் கூட்டாகவே கட்டமைக்கின்றோம். பல த.வி. பயனர்களின் கருத்து என்னவென்றால், பல
தரப்பட்ட தகவல்களை தமிழில் குவிக்க விக்கிபீடியா ஒரு சிறந்த மார்க்கம். பலருடைய கூட்டு முயற்சியே இது. ஆகையால், த.வி. பிறருக்கும் அறிமுகப்படுத்தவேண்டும். முடிந்தால் உங்கள் நண்பர்களுக்கும் த.வி.
அறிமுகப்படுத்தி பங்களிக்க உந்துங்கள். மேலும், நேரமும் வசதியும் கிடைக்கும் பொழுது உங்கள் பங்களிப்பும் த.வி.யாவை மேன்படுத்தும்.  
இறுதியாக, நூலகத்தின் பல புத்தகங்களை அவ்வப்பொழுது படிப்பேன். புத்தக தெரிவு நன்று. பல தகவல் சார் நூல்கள் இருக்கின்றன. மேலும், உங்கள் மடலின் பிரத்யோக, கருத்து சரியே, பிறரின் கவனத்துக்கு கொண்டு வர
முயற்சிப்பேன். விக்கி மூலத்தின் தமிழ் பிரிவை ஆரம்பித்து, அங்கு பழந்தமிழ் நூல்களை இடுவதுவே மிகவும் பொருந்தும். நன்றி.  
இப்படிக்கு,
நற்கீரன்  
பி.கு:(இவ் இரு மடல்களையும் பொதுவில் (ஆலமரத்தடியில்) இடவிருக்கின்றேன், தனிப்பட்ட விடயங்கள் எதுவும் இல்லையென்பதால், ஆட்சோபிக்க மாட்டீர்கள் என கருதுகின்றேன்.)  
:மேலோட்டமாகப் பார்க்கும்பொழுது பழந்தமிழ் நூல்களுக்கு விக்கிமூலமே சரியெனத் தோன்றுகிறது. விக்கிநூல்கள் பங்களிப்பாளர்களால் தொகுக்கப்படுபவை. மற்றபடு இந்த முயற்சி மிகவும் மகிழ்ச்சியளிக்கிறது. வாழ்த்துக்கள். -- Sundar <sup>\பேச்சு</sup> 03:58, 14 பெப்ரவரி 2006 (UTC)  
:தமிழ் விக்கிபீடியா இடைமுகத்தை பிற தமிழ் விக்கி திட்டங்களிற்கு ஏற்றுவதில் நுட்ப அடிப்படையில் எந்த சிக்கலும் இருக்காது என்று நினைக்கிறேன் Special:Prefixindex/மீடியாவிக்கி:, Special:Prefixindex/வார்ப்புரு போன்ற சில பெயர்வெளிகளை இங்கிருந்து அங்கு பதிவேற்ற வேண்டும். இதற்கு வழு பதியலாம். அல்லது அவர்களால் முடியாது என்றால் ஒரு தானியங்கியை ஏவி இதைச் செய்யலாம். -- Sundar <sup>\பேச்சு</sup> 04:06, 14 பெப்ரவரி 2006 (UTC)
<hr/>
:மதுரைத் தமிழ் இலக்கிய மின்தொகுப்புத் திட்டத்திற்கு நான் அனுப்பிய மடலின் காரணமாக எழுந்துள்ள இந்த கலந்துரையாடல் எனக்கு மிக்க மகிழ்ச்சியை அளிக்கின்றது. அன்பர் கோபியின், விக்கிமூலத்தில் பழந்தமிழ் நூல்கள் உள்ளிடும் கருத்தை, நானும் ஆமோதிக்கிறேன். விக்கி புத்தக தள முகப்பு மற்றும் நுட்பம் ஓரளவு முழுமையாக இருந்தபடியால் தற்போதைக்கு அங்கு உள்ளீடு செய்து வருகின்றேன். விக்கி மூல தளம் இற்றைப்படுத்தப்பட்ட பிறகு வி.பு தொகுப்பில் உள்ள பழந்தமிழ் நூல்களை இடப்பெயற்சி செய்யலாம் என்றிருக்கிறேன். எனக்கு விக்கி மூலம் மற்றும் விக்கி புத்தக தளங்களின் நிர்வாக உரிமை கிடைத்தாலோ அல்லது தற்போதைய நிர்வாகிகளின் ஒத்துழைப்பு கிடைத்தாலோ இன்னும் விரிவாகவும் சிறப்பாகவும் செய்ய இயலும். முக்கியமாக தமிழ் விக்கி மூல தளத்தின் சுட்டி "ta.wikisource.org" எனத் தொடங்காதது ஏன் என்று விளங்கவில்லை. ஏனைய தமிழ் விக்கி தளங்களின் சுட்டிகள் அனைத்தும் "ta.wikixxxx.org" எனத் தொடங்குகிறது. --ஸ்ரீஹரி 05:41, 14 பெப்ரவரி 2006 (UTC)